ମହିଳାଙ୍କ ପାଟିରୁ ବାହାରିଲା ୪ ଫୁଟର ସାପ
ମସ୍କୋ, ୧।୯: ପାଟିରୁ ସାପ ବାହାରିବା ଶୁଣିଲେ ଯେ କେହି ଆଶ୍ଚର୍ଯ୍ୟ ହେବେ। ତେବେ ରୁଷ୍ରେ ମହିଳାଙ୍କ ପାଟିରୁ ଡାକ୍ତର ୪ ଫୁଟ ଲମ୍ବର ସାପ ବାହାର କରିଛନ୍ତି। ମହିଳା ଜଣକ ମୁହଁ ଖୋଲା କରି ଶୋଇଥିବା ସମୟରେ ସାପ ତାଙ୍କ ପାଟିରେ ପଶିଯାଇଥିଲା। ନିଶ୍ୱାସ ନେବାରେ କଷ୍ଟ ହେବାରୁ ତାଙ୍କୁ ହସ୍ପିଟାଲରେ ଭର୍ତ୍ତି କରାଯାଇଥିଲା। ରୁଷ୍ର ଦାଗେସ୍ତାନର ଲେବାଶି ଗାଁରେ ମହିଳା ଜଣକ ବାସ କରୁଥିବା ସ୍ଥାନୀୟ ଗଣମାଧ୍ୟମ ସଂସ୍ଥା ଡେଲି ମେଲ୍ ପକ୍ଷରୁ କୁହାଯାଇଛି। ମହିଳା ଜଣକ ଘର ବଗିଚାରେ ଶୋଇଥିଲେ। ସାପ ଖୋଲା ପାଟିକୁ ଗାତ ଭାବି ଏଥିରେ ପଶିଯାଇଥିଲା। ଏହା ଗଳାରେ ପ୍ରବେଶ ଆରମ୍ଭ କରିଥିଲା। ମହିଳାଙ୍କ ଅବସ୍ଥା ଗୁରୁତର ହେବାରେ ଲାଗିଲା। ତାଙ୍କୁ ହସ୍ପିଟାଲରେ ଭର୍ତ୍ତି କରାଯାଇଥିଲା। ଡାକ୍ତର ଗଳାରେ ଭିଡ଼ିଓ କ୍ୟାମେରା ଭର୍ତ୍ତି କରି ସାପ କେତେକ ଦୂର ପର୍ଯ୍ୟନ୍ତ ପ୍ରବେଶ କରିଛି ତାହା ଅନୁଧ୍ୟାନ କରିବା ପରେ ଧୀରେଧୀରେ ସାପକୁ ପାଟିରୁ ବାହାର କରିବାରେ ସଫଳ ହୋଇଥିଲେ। ଏବେ ଏହି ଖବର ସୋସିଆଲ୍ ମିଡ଼ିଆରେ ଭାଇରାଲ ହେବାରେ ଲାଗିଛି।